കേരളത്തില് വാക്സിന് പൂര്ണ്ണമായി എടുത്തവരില് 40,000 ത്തിലധികം പേര്ക്ക് കോവിഡ് ബാധിച്ചതായി റിപ്പോര്ട്ട് കേരളത്തില് കോവിഡ് വാക്സിന് പൂര്ണ്ണമായി എടുത്തവരില് 40,000 ത്തിലധികം പേര്ക്ക് കോവിഡ് ബാധ കണ്ടെത്തിയിട്ടുണ്ടെന്ന് ആരോഗ്യ കുടുംബക്ഷേമ മന്ത്രാലയത്തിലെ ഉന്നത ഉദ്യോഗസ്ഥ വൃത്തങ്ങള് പറഞ്ഞതായി എന്ഡിടിവി റിപ്പോര്ട്ട് ചെയ്തു. വാക്സിന് എടുത്തവരില് രോഗം വ്യാപിക്കുന്നതിനെക്കുറിച്ചുള്ള ആശങ്കകള്ക്കിടയില്, കേന്ദ്രസര്ക്കാര് കേരളത്തോട് അത്തരം എല്ലാ കേസുകളും ജീനോം സീക്വന്സിംഗിനായി അയയ്ക്കാന് ആവശ്യപ്പെട്ടിട്ടുണ്ട് ഇതില് രോഗം സ്ഥിരീകരിച്ച രോഗിയില് നിന്ന് എടുത്ത വൈറസ് സാമ്ബിള് വിശകലനം ചെയ്യുകയും മറ്റ് കേസുകളുമായി താരതമ്യം ചെയ്യുകയും ചെയ്യുന്നു. പ്രതിരോധ കുത്തിവയ്പ്പുകളോ മുന്കാല അണുബാധയോ ഒരു വ്യക്തിക്ക് നല്കുന്ന പ്രതിരോധശേഷിയില് നിന്ന് രക്ഷപ്പെടാന് വൈറസ് വേണ്ടത്ര പരിവര്ത്തനം ചെയ്തിട്ടുണ്ടെങ്കില് അത് ആശങ്കയുണ്ടാക്കുന്ന കാര്യമാണെന്നാണ് വൃത്തങ്ങള് പറയുന്നത്. അതിവേഗം പടരുന്ന ഡെല്റ്റ വകഭേദമാണോ വാക്സിന് പൂര്ണ്ണമായി എടുത്തവരിലെ കോവിഡ് ബാധക്ക് കാരണമായതെന്ന് ഇതുവരെ അറിവായിട്ടില്ല. വാക്സിന് എടുത്തവരിലെ കോവിഡ് ബാധ ഏറ്റവും കൂടുതല് റിപ്പോര്ട്ട് ചെയ്യപ്പെട്ടിട്ടുള്ളത് പത്തനംതിട്ട ജില്ലയില് നിന്നാണ്. പത്തനംതിട്ടയില് ആദ്യത്തെ കോവിഡ് വാക്സിന് ഡോസിന് ശേഷം 14,974 പേര്ക്ക് രോഗം ബാധിച്ചതായി കണ്ടെത്തി, രണ്ടാമത്തെ വാക്സിന് കുത്തിവയ്പ്പ് കഴിഞ്ഞ് 5,042 പേര്ക്ക് രോഗം ബാധിച്ചു. ഒരു തവണ വൈറസ് ബാധിച്ചവര്ക്ക് വീണ്ടും രോഗം ബാധിക്കുന്ന അപൂര്വ്വ അവസ്ഥ കേരളത്തിലെ ജില്ലകളില് നിന്ന് റിപ്പോര്ട്ട് ചെയ്യപ്പെട്ടിട്ടുണ്ട്. കോവിഡ് ബാധയില് നിന്ന് വ്യക്തികളെ സംരക്ഷിക്കുന്നതില് കുത്തിവയ്പ്പ് ഒരു പ്രധാന പങ്ക് വഹിക്കുന്നു. എന്നാല് ഇതിനകം കോവിഡ് ബാധിച്ചവര്ക്കും കുത്തിവയ്പ്പ് പ്രധാനമാണെന്ന് ആരോഗ്യ വിദഗ്ദ്ധര് പറയുന്നു.